Aina Karele

Aina Karele (dzimusi ) ir latviešu aktrise.

Beigusi Aizputes vidusskolu (1959) un Rīgas Kultūras un izglītības darbinieku tehnikumu (1961). 1966. gadā absolvējusi Ļeņingradas Teātra, mūzikas un kinematogrāfijas institūtu. Liepājas teātra izrādēs piedalījusies 1961.-1962. gadā un kopš 1966. gada. Latvijas Teātra darbinieku savienības biedre (1967).

Nozīmīgākās lomas: Laura, Estella (T. Viljamsa "Stikla zvērnīca", 1969; "Tetovētā roze", 1980), Kristīne, Ieva, Zāra (R. Blaumaņa "Ugunī", 1972; "Ļaunais gars", 1975; "Skroderdienas Silmačos", 1979), titulloma F. Šillera traģēdijas "Marija Stjuarte" iestudējumā (1976), Ģertrūde (V. Šekspīra "Hamlets", 1984), Poļina Andrejevna (A. Čehova "Kaija", 1987), baronese Elza (R. Rodžersa, O. Hammersteina "Mūzikas skaņas", 1993), Līze Valdmane (J. Lūsēna, M. Zālītes "Kaupēn, mans mīļais!", 1999), Ķenavene (J. Janševska "Precību viesulis", 2000), Eda (R. Blaumaņa "Salna pavasarī", 2002). No 1995. gada darbojusies teātra fokloras kopā "Atštaukas".Teātris un kino biogrāfijās. 2. sējums. Rīga: Preses nams, 2002, 63.-64. lpp.

Atveidojusi Gerdu seriālā "Cukura nams". 

Piedalījusies kinofilmā “Džimlairūdi rallalā” (2014). Gerdas loma televīzijas seriālā “Cukura nams”.

Valsts kultūrkapitāla fonda mūža stipendiāte. 2016. gadā saņēmusi Atzinības krusta IV šķiru. 2025. gada 23. novembrī Spēlmaņu nakts 2024/2025 balvu pasniegšanas ceremonijā saņēmusi balvu par mūža ieguldījumu skatuves mākslā.

 Atsauces 

 Ārējās saites 
 Aina Karele izrades.lv

Kategorija:1942. gadā dzimušie
Kategorija:Dienvidkurzemes novadā dzimušie
Kategorija:Latviešu teātra aktieri